105:4
جیسے پہاڑی علاقوں میں گوریلا جنگ کی جاتی ہے تو مقامی لوگ پہاڑوں سے پتھر مارتے ہیں فوجوں کو۔ یہی کام اس وقت ہوا تھا۔
یعنی بعض اہل علم پرندوں کے پتھر گرانے کو رمی یعنی پھینکنے کے معنی میں نتیجہ فعل کے طور پر لیتے ہیں کہ پرندوں نے تو پتھر گراے ہی تھے، کیونکہ وہ پھینک نہیں سکتے، مگر خدا کی قدرت سے نتیجہ یہ نکلا کہ وہ لشکر پر ایسے برسے جیسے پھینکے گئے ہوں۔ مگر یہ بات یہاں درست نہیں اس لیے کہ خدا یہاں ان پتھروں کا معمولی ہونا بیان کر رہا ہے کہ ان پتھروں میں یہ طاقت نہیں تھی وہ تو مٹی سے بنے ہوئے تھے، جنھیں پھینکا گیا تھا مگر خدا نے ان میں اثر پیدا کیا اور دشمن کی فوج ان سے تباہ ہو گئی۔